钦定古今图书集成/明伦汇编/氏族典/第193卷 > 姚兕
## 钦定古今图书集成/明伦汇编/氏族典/第193卷 > 姚兕

按《宋史姚兕传》：“兕字武之，五原人。父宝，战死定川，兕
补右班殿直，为环庆巡检。与夏人战，一矢毙其酋，众
溃，因乘之，遂破兰浪。敌大举寇边，诸砦皆受围。兕时
驻荔原堡，先羌未至，据险张疑兵，所向必克。迁为路
都监，徙鄜延、泾原。从攻河州，飞矢贯耳，战益力，累迁
皇城使，进钤辖。从攻交阯有功，领雅州刺史。破乞弟”，
领忠州团练使，进副总管，迁东上阁门使，徙熙河。与种谊合兵讨擒鬼章真拜通州团练使。卒于鄜延总
管，赠忠州防御使。兕幼失父，事母孝，力学兵法，老不
废书，尤喜颜真卿翰墨。弟麟亦有威名，关中号“二姚。”